SARL-NUUS SONDAG16 MEI 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op 'ARMT' en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB. (Ander nuuslesers verander soos 
toepaslik.) 


STIL SLEUTELS 


Dit treurig dat aangekondig moet word dat die sleutels van twee welbekende 
Suid-Afrikaanse radioamateurs, nl. Norbert 'Taferner, ZS6ANL en sy eggenote 
Paula en Anton Matthee, ZS6A, in die tragiese vliegtuigongeluk in Tripoli stil 
geraak het. 


Norbert was verbonde aan die Afdeling Burgerlugvaart wat omsien na veiligheid 
in die lug en dit is ironies dat sy lewe in n vliegtuigongeluk tot n einde moes 
kom. Sovêr bekend laat hy n seun na. 


Norman Merrifield, ZS6NKM, is op Saterdag 8 Mei 2010 oorlede na n pynlike 
stryd met kanker. 


Anton word deur sy eggenote Ilse en twee dogters Inge en Anja oorleef. 
Ons innige meegevoel gaan aan die familie en vriende van die oorledenes. 
(POUSE) 

In die nuus vandag; 

SARL- KOMPETISIES U INSET WORD BENODIG 

BHE-INDABA U WORD UITGENOOI 

SPESIALE LISENSIEREEëLINGS VIR WÊRELDBEKERBESOEKERS 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


SARL- KOMPETISIES U INSET WORD BENODIG 


Geoffrey Levey ,ZSOGRL, is aangestel as die SARL se Kompetisiebestuurder. 
Hy het aan homself die taak gestel om die deelname aan alle kompetisies te laat 
toeneem sodat hulle weereens populêre geleenthede op die kalender sal wees. 
“Ek weet nie wat die volledige redes is waarom deelname of belangstelling in 
kompetisies afgeneem het nie, maar ons het nou die geleentheid op die situasie 


reg te stel,” het hy gesê. “Ek is gereed om veranderinge aan die reëls soos 
byv. puntetoekenning ens. aan te bring ten einde die indiening van logstate te 
vergemaklik, maar daarvoor benodig ek u insette.” 


Hy het gesê dat hy bewus is van bromgeluide oor van die kompetisies oor reëls 
wat verander het, puntetellings wat moeilik is om te bereken en n aantal ander 
klagtes. “Indien daar in die verlede probleme was tussen die SARL en verskeie 
klubs of individue wat skeiding veroorsaak het, laat ons dit alles agter ons plaas 
en kyk of ons met nuwe idees vorentoe kan beweeg.” 


Hy het ook gesê dat hy daarvan bewus is dat dit te lank neem om die uitslae 
van kompetisies aan te kondig en dat hy beplan om die toestand te verander. 
“Ek glo dat uitslae binne 12 dae na die sluitingsdatum vir die insending van 
logstate, om vir insendings per pos toe te laat, aangekondig moet word. Indien 
sertifikate of pryse toegeken word, moet dit ook kort daarna versend word.” 


Dit is nou u geleentheid. Indien u betrokke wil raak by die beplanning van 
kompetisies, of indien u positiewe voorstelle het, stuur asb. n e-pos vir Geoff 
na contestËsarl.org.za. Onthou dit is die plan om die Konsepuitgawe van die 
“blou boek” vir kompetisies vir 2011 teen die einde van Augustus 2010 gereed 
te hê. 


Luister vanoggend op die SARL se program Amateur Radio Mirror International 
na n onderhoud met Geoff, of laai dit van die webwerf af vir gebruik in u 
klubbulletin. 


RADIOTEGNOLOGIE-IN-AKSIE IN DURBAN MOET DIT NIE MISLOOP 
NIE 


Volle besonderhede van die Durbanse RTA-program is nou beskikbaar op 
www.sarl.org.za. Die aktiwiteit sal op Saterdag 29 Mei 2010 by die Universiteit 
van KwaZulu-Natal plaasvind. Leer met Multisource meer oor D-Star. Vind 
uit hoe om oudio van jou HF-radio met n DSP-boustel te verbeter en hoe 
om betrokke te raak in n eenvoudige radiorigtingpeilingstelsel om aan n 
ARDFE-aktiwiteit deel te neem. 


Daar is aantreklike bywoningspryse wat deur RS Components en andere geborg 
word. 


Die bywoningskoste beloop R50 per persoon wat n ligte middagete insluit. Stu- 
dente en skoliere betaal slegs R20. 


BHEF/UHF/MIKROGOLF-INDABA U WORD UITGENOOI 


Die SARL bied n BHF/UHF/MIKROGOLF-indaba op Saterdag 26 Junie 2010 
om 12:00 vir 13:00 by die Nasionale Amateurradiosentrum aan. Die agenda 
sluit besprekings aangaande BHF/UHF-bedryf, kompetisies en kompetisiereëls 
in. Bywoning is gratis, verversings sal aangebied word en deelnemers sal deel- 
neem aan n gelukkige trekking vir n ARRL-antennahandboek en gratis pro- 
grammatuur. 


Klubs word versoek omhul aktiwiteit en kompetisiedeelname in die spek- 
trum bokant 30 MHz tydens hulle klubvergaderings te bespreek en hulle 
afgevaardigdes na die indaba goed toe te lig om hulle voorstelle by die indaba 
vir bespreking voor te lê. Klubs wat nie in staat is om afgevaardigdes te stuur 
nie, word versoek om hulle voorstelle per e-pos te stuur aan contest@sarl.org.za. 
Ten einde reëlings te vergemaklik bevestig asb. bywoning teen 21 Junie ook 
aan contest@sarl.org.za. 


U word uitgenooi om na afloop van die indaba op eie koste by n informele ete 
by n nabygeleë restaurant aan te sluit. 


n Integnet word beplan vir Sondag 18 Julie 2010 om 19:30 om terugvoering te 
gee en planne te bespreek wat op n nasionale vlak geformuleer is. 


SPESIALE LISENSIEREEëLINGS VIR WÊRELDBEKERBESOEKERS 


Besoekers aan Suid-Afrika gedurende die tyd van die wêreldbeker mag amateur- 
radio bedryf deur van die voorvoegsel ZS10 voor hulle eie roepsein gebruik te 
maak soos byv. ZS10/G3XYZ. 


Die Suid-Afrikaanse Radioliga het n ooreenkoms met die Onafhanklike Kom- 
munikasieowerheid aangegaan ten einde alle gelisensieerde radioamateurs, wat 
Suid-Afrika gedurende Junie en Julie besoek, toe te laat om amateurradio te 
bedryf op voorwaarde dat hulle voor hulle aankoms in Suid-Afrika by die Suid- 
Afrikaanse Radioliga registreer. Volle besonderhede en n registrasievorm kan 
gevind word by www.sarl.org.za. 


NASIONALE RAE EERSKOMENDE DONDERDAG 20 Mei 2010 


Die nasionale RAE vind eerskomende Donderdag 20 Mei 2010 om 19:00 landwyd 
in verskeie sentrums plaas. Daar is n rekord inskrywing van 152 kandidate. 
Die SARL vertrou dat dit voorspoedig sal gaan met al die kandidate wat die 
eksamen gaan aflê. Moenie deur die eksamenvraestel jaag nie, daar is voldoende 
tyd toegelaat. Maak dubbel seker van u antwoord voordat u die finale keuse 
doen. 


Die Klas B kandidate word daaraan herinner dat daar nou 50 vrae is om te 
beantwoord. Dit was by die SARL se nasionale konvensie verlede maand in Port 
Elizabeth aangekondig. Die toegelate tyd van 60 minute is steeds voldoende om 
die eksamen in te voltooi. 


KOMPETISIENUUS 


DRIE URE NAELLOOP OM DIE 85STE HERDENKING VAN DIE SARL TE 
VIER 


Vanmiddag, 4 dae voor die werklike dag, sal `n drie uur lange naelloopkompetisie 
die stigting van die SARL op 20 Mei 1925, 85 jaar gelede, herdenk. Die spesiale 
roepsein, ZS85SARL, sal ook vir die eerste keer tydens die kompetisie gebruik 
word. ZSS5SARL sal op 80 en 40 meter foon wees vanuit Die Paarl waar dit 
bedryf word deur die Boland Amateurradioklub. Op 20 m foon sal ZS85SARL 


uit Bloemfontein op die lug wees. Die roepsein sal ook op gelykgolf aktief 
wees waar dit bedien gaan word deur die bekwame sleutel van Vidi, ZS1EL, uit 
Somerset-Wes. 


Die Naelloop sal vanaf 12:00 tot 15:00 UTC (14:00 tot 17:00 SAT) gehou word. 
Daar is baie pryse om te wen vir individuele prestasies, asook `n gelukkige 
trekking vir 'n ARRL Handboek vir alle logs met meer as 10 kontakte in. Daar 
is 'n ARRL Handboek vir die deelnemer onder 18 met die hoogste telling op die 
dag van die kompetisie. 


'n Spesiale 85ste Herdenking @SL-kaart sal ook beskikbaar wees vir stasies wat 
ZSSSSARL werk. 

Kompetisie-uitslae 

Die Kompetisiekomitee het vyftien logs en een kontrolelog ontvang vir die SARL 


Hamnet 40 meter Gesimuleerde Noodkompetisie. Die wenners is soos volg: 


Enkeloperateur, Stilstaande mobiel - Geoff Levey, ZS6OGRL; Enkeloperateur, 
Draagbaar - Pierre van Deventer, ZSGBB; Multi-operateur, Draagbaar - 
7P8BHF [Andries Visage, ZS6VL, en Michael Roodt, ZSGBHE] Enkeloperateur, 
Basisstasie - Jan Botha, ZS4JAN. 


Die Kompetisiekomitee het vier logs ontvang vir die eerste skof van die SARL 
se BHF/UHF-analoogkompetisie ontvang. 

Multi-operateurstasie. lste Pretoria ARK, ZS6PTA, 70 430 punte; 2de John 
Vorster Tegnologiese Hoërskool ARK, ZS6JVT, 2 264 punte. 


Enkel Operateur Stasie 1ste Carl Minne, ZS6CBO, 12 440 punte; 2de Philip 
Venter, ZSAPV, 2 561 punte. 


Die Kompetisiekomitee het ses logs ontvang vir die eerste skof van die SARL 80 
Meter @SO-Geselligheid, daar was 69 deelnemers. 


1ste Jan Botha, ZSAJAN, 655 punte; 2de Phillip Esterhuizen, ZS4PJ, 645 punte; 
3de Theunis Potgieter, ZS2EC, 495 punte. 


Die volledige uitslae is gepubliseer in SARL HF Happenings 405, wat op 
www.sarl.org.za asook per e-pos beskikbaar is. 


KLUBNUUS 


n Belangrike snuffelmark vir radioamateurs vind op 5 Junie 2010 om 10:30 by 
die ZERABI onthaalsentrum, geleë direk langs die hoofweg ongeveer halfpad 
tussen Klerksdorp en Potchefstroom, plaas. 


Gaan en verkoop u goed, toegang is gratis en geen fooie word op verkopings 
gehef nie. 


Braaifasiliteite, braaipakke, worsbroodjies, verversings en n kontantkroeg is 
beskikbaar; ook oorslaapfasiliteite. Gaan geniet uself. 


Vir navrae skakel Stef, ZSGAOK, by 082 7738 5297. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Daar is nog steeds geen sonvlekke sigbaar nie. Die voorspelde effektiewe son- 
vlektelling vir die week gaan tussen minder as 10 wees. 


15 m is die beste keuse vir DX gevolg deur 17 en 20 m. Gedurende die middae 
gaan die toestande na Indië goed wees. Gedurende laatmiddae en die aande 
gaan toestande na Europa goed wees. Kontakte met Australië gaan uitdagend 
wees. Ook gaan kontakte met die VSA uitdagend wees. Smiddags en vroegaand 
gaan toestande op 15 m na Brasilië goed wees. 


Plaaslike toestande gaan goed wees vir vanmiddag se SARL-wedstryd. Vroeg- 
middag gaan 20 m die beste resultate oor die langer afstande lewer. Later die 
middag gaan 40 m die beste keuse wees gevolg deur 80 m wat laatmiddag sy 
kant gaan bring. 


Besoek gerus www.spaceweather.co.za vir meer inligting. 


DAGBOEK VAN GEBEURE 16 Mei SARL se 85ste Herdenkingsnaelloop, 
12:00-15:00 UTG; 20 Mei RAFE landwyd om 19:00; 21 Mei ZS6RSW 
en oud-Duffweggers se byeenkoms om 12:30 by Ninos; 22 Mei Spesiale 
stasie ZS85SARL vanaf Ysterplaat op die lug: 29 Mei - RTA-simposium in 
Durban; 5 Junie Snuffelmark op 5 Junie 2010 om 10:30 by die ZERABI 
onthaalsentrum, halfpad tussen Klerksdorp en Potchefstroom; 26 Junie 
BHFE-indaba by die NARS beginnende om 12:00; 18 Julie Integnet om 19:80 
oor BHF/UHF/MIKROGOLF-aangeleenthede; 24 Julie - RTA-simposium in 
Kaapstad; 21 Augustus - RTA-simposium in Port Elizabeth: 31 Augustus - 
Sluitingsdatum vir indiening van voorstelle vir die 2011-kompetisiehandboek; 
18 September - RTA-simposium in Gauteng; 30 September sluitingsdatum vir 
fase 1 van die innovasieprojek. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars deur te stuur. Stuur dit indien moontlik in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio Mirror Inter- 
national wat om 10:00 SAT op 145,750 in die Pretoria-gebied uitgesaai word, 
met herleidings op 7 082, 7 205 en 17 860 kHz. Daar is ook `n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op “ARMI” en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na n bulletin wat deur George, ZSONE, saamgestel is. Dankie 
dat u saamgeluister het. 


73, tot volgende Sondag. 
/EX 


